ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 200.61 கோடியைக் கடந்தது
இந்தியாவில் இன்று காலை 7 மணி நிலவரப்படி 200.61 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,64,58,875 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.81 கோடிக்கும் அதிகமான  இளம் பருவத்தினருக்கு கொவிட்- 19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 18,517 பேர்.
குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,31,32,140.
இந்தியாவில் கடந்த 24 மணி நேரத்தில் 20,557 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,98,034 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.06 கோடி .
வாராந்திரத் தொற்று 4.64 சதவீதமாக உள்ளது. தினசரித் தொற்று விகிதம் 4.13 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1842921
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தகம்: நவம்பர் 2020
ஏப்ரல்-நவம்பர் 2020-21-இல் இந்தியாவின் ஒட்டுமொத்த ஏற்றுமதியின் மதிப்பு  304.25 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது.
கடந்த வருடம் இதே காலத்துடன் ஒப்பிடும் போது 14.03 சதவீதம் என்னும் விகிதத்தில் எதிர்மறை வளர்ச்சியை இது காட்டுகிறது.
ஏப்ரல்-நவம்பர் 2020-21-இல் ஒட்டுமொத்த இறக்குமதியின் மதிப்பு 290.66 பில்லியன் அமெரிக்க டாலர்களாக இருக்கும் என மதிப்பிடப்பட்டுள்ளது.
கடந்த வருடம் இதே காலத்துடன் ஒப்பிடும் போது 29.96 சதவீதம் என்னும் விகிதத்தில் எதிர்மறை வளர்ச்சியை இது காட்டுகிறது.
குறிப்பு: சேவைகள் துறைக்காக இந்திய ரிசர்வ் வங்கியால் வெளியிடப்பட்டுள்ள சமீபத்திய தரவுகள் அக்டோபர் 2020-க்கு உரியவை ஆகும்.
நவம்பர் 2020-க்கான தரவுகள் மதிப்பீடுகளே ஆகும். இந்திய ரிசர்வ் வங்கியின் அடுத்தடுத்த வெளியீடுகளை ஆதாரமாகக் கொண்டு அவை திருத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680830
(Visitor Counter : 140
பிரதமர் அலுவலகம்
மகளிர் பளுதூக்குதல் போட்டியில் 53 கிலோ தங்கப்பதக்கம் வென்ற சஞ்சிதா சானுவுக்கு பிரதமர் பாராட்டு
காமன்வெல்த் விளையாட்டுப் போட்டிகளில் பளுதூக்கும் வீராங்கனை கே.சஞ்சிதா சானு தங்கப்பதக்கம் வென்றதற்காக பிரதமர் திரு. நரேந்திர மோடி அவருக்கு பாராட்டு தெரிவித்துள்ளார்.
”2-வது தங்கப் பதக்கம் இந்தியாவுக்கு! மகளிர் 53 கிலோ பளுதூக்கும் போட்டியில் 53 கிலோ பிரிவில் தங்கம் வென்ற கே.சஞ்சிதா சானுவுக்கு பாராட்டுக்கள். இந்த முன்னுதாரணமான செயல்பாடு குறித்து நாடே மகிழ்ச்சி அடைகிறது” என்று பிரதமர் கூறியுள்ளார்.
ஆஸ்திரேலியாவில் கோல்டு கோஸ்ட் நகரில் நடைபெறும் 2018 காமன்வெல்த் விளையாட்டுப் போட்டிகளில் பளுதூக்கும் வீராங்கனை குமுக்சாம் சஞ்சிதா சானு இந்தியாவுக்கு 2வது தங்கப் பதக்கத்தை வென்று கொடுத்துள்ளார்.
(Visitor Counter : 133
பிரதமர் அலுவலகம்
அருணாச்சலப் பிரதேச மாநில தினத்தையொட்டி அம்மாநில மக்களுக்கு பிரதமர் வாழ்த்து
அருணாச்சலப் பிரதேச மாநில தினத்தையொட்டி அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இதுதொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ அருணாச்சலப் பிரதேசம் மாநிலமாக உருவானதையொட்டி, அம்மாநில மக்களுக்கு வாழ்த்துக்கள். மாநில மக்கள் தங்களது அற்புதமான திறமைக்கும், கடின உழைப்புக்கும் பெயர் பெற்றவர்கள். வரும் காலங்களில், மாநிலம் புதிய உச்சங்களைத் தொட வாழ்த்துகிறேன். ‘’
மத்திய அமைச்சரவை
பிரதமரின் முதியோர் வந்தன திட்டத்தின்  கீழ், மூத்த குடிமக்கள் முதலீட்டு வரம்பை ரூ.7.5 லட்சத்திலிருந்து, ரூ.15 லட்சம் என இரண்டு மடங்காக உயர்த்துவதற்கு மத்திய அமைச்சரவை ஒப்புதல்
மூத்த குடிமக்கள் மாதம் ரூ.10 ஆயிரம் வரை ஓய்வூதியம் பெற வகை செய்கிறது
பி.எம்.வி.வி.ஒய். திட்டத்தின்கீழ் சந்தா செலுத்தும் கால வரம்பு 2018 மே 4 ஆம் தேதி முதல் 2020 மார்ச் 31 ஆம் தேதிவரை நீடிக்கப்படுகிறது
அனைத்தையும் உள்ளடக்கிய நிதி நிலைமை மற்றும் சமூக பாதுகாப்பு மீதான அரசின் உறுதிப்பாட்டை திட்டம் எதிரொலிக்கிறது
பிரதமரின் முதியோர் வந்தனத் திட்டம், பி.எம்.வி.வி.ஒய்.-ன் கீழ் முதலீட்டு வரம்பை ரூ.7.5 லட்சத்திலிருந்து ரூ.15 லட்சமாக உயர்த்தவும், சந்தா செலுத்தும் கால வரம்பை 2018 மே 4 ஆம் தேதி முதல் 2020 மார்ச் 31 ஆம் தேதி வரை விரிவாக்கவும் பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்தது. அனைவரையும் உள்ளடக்கிய நிதி நிலைமை மற்றும் சமூக பாதுகாப்பில் அரசின் உறுதிப்பாட்டின் ஒரு அம்சமாக இந்த நடவடிக்கையை அமைச்சரவை மேற்கொண்டது.
மூத்த குடிமக்களுக்கான சமூக பாதுகாப்புத் திட்டங்களுக்கு ஊக்கம் அளிக்கும் வகையில், முதலீட்டு வரம்பு தற்போதுள்ள குடும்பத்திற்கு ரூ.7.5 லட்சம் என்ற அளவை மூத்த குடிமக்கள் ஒவ்வொருவருக்கும் ரூ.15 லட்சமாக உயர்த்துவதன் மூலம் மாற்றியமைக்கப்பட்ட பி.எம்.வி.வி.ஒய். குடிமக்களுக்கு பெரிய அளவிலான சமூக பாதுகாப்பை வழங்குகிறது. இதன்மூலம் மூத்த குடிமக்கள் மாதம் ரூ.10 ஆயிரம் வரை ஓய்வூதியம் பெற வாய்ப்பு ஏற்படுகிறது.
2018 மார்ச் நிலவரப்படி, பி.எம்.வி.வி.ஒய். திட்டத்தின்கீழ், 2.23 லட்சம் மூத்த குடிமக்கள் பயனடைந்து வருகின்றனர். முன்னதாக, செயல்படுத்தப்பட்ட வரிஷ்த ஓய்வூதிய காப்பீட்டுத் திட்டம் 2014-ன் படி, 3.11 லட்சம் மூத்த குடிமக்கள் பயனடைந்து வருகின்றனர்.
பின்னணி
பி.எம்.வி.வி.ஒய். திட்டம் இந்திய ஆயுள் காப்பீட்டுக் கழகத்தின் மூலம் செயல்படுத்தப்பட்டு வருகிறது. இதன்மூலம் 60 வயதுக்கு மேற்பட்டோர் வயது முதிர்ந்த காலத்தில் சமூக பாதுகாப்பு பெறவும் உறுதியற்ற சந்தை நிலவரத்தில் தங்கள் வருவாய் குறைந்து விடுவதற்கு எதிரான நடவடிக்கையை உறுதி செய்யவும் வாய்ப்பு ஏற்படுகிறது. உறுதியளிக்கப்பட்ட ஆண்டுக்கு 8 சதவீத வட்டி என்ற வருமானத்தை 10 ஆண்டுகளுக்கு இந்த திட்டம் உறுதி செய்கிறது. வட்டித் தொகையை மாதம் / 3 மாதங்கள் / 6 மாதங்கள் / ஒரு ஆண்டு ஆகிய காலங்களின் இறுதியில் பெறுவதற்கும் இதில் வசதி செய்து தரப்பட்டது. இத்திட்டத்தின் அமலாக்கத்தினால் ஆயுள் காப்பீட்டுக் கழகத்திற்கு கிடைக்கும் வருமானத்திற்கும் உறுதியளிக்கப்பட்ட ஆண்டுக்கு 8 சதவீத வட்டி வழங்குவதற்கும் வித்தியாசம் ஏதும் ஏற்படும் போது அதனை ஆண்டு அடிப்படையில் மத்திய அரசு மானியம் மூலம் சரி செய்யும்.
(Visitor Counter : 157
நிதி அமைச்சகம்
அக்டோபர் 8, 2022 வரையில் நிதியாண்டு 2022-23க்கான நேரடி வரி வசூல், ரூ. 8.98 லட்சம் கோடி
அக்டோபர் 8, 2022 வரையிலான நேரடி வரி வசூலின் தற்காலிக இலக்கம், தொடர்ந்து சீரான வளர்ச்சியைப் பதிவு செய்துள்ளது.
இதன்படி மொத்த வசூல் ரூ. 8.98 லட்சம் கோடியாக உள்ளது. இது கடந்த ஆண்டு இதே காலகட்டத்தின் மொத்த வசூலை விட 23.8% அதிகம். நேரடி வரி வசூல், மொத்த ரீஃபண்டுகள் ரூ. 7.45 லட்சம் கோடியாக, கடந்த ஆண்டின் இதே காலகட்டத்தை விட 16.3% அதிகமாக பதிவாகியுள்ளது. 2022-23 நிதி ஆண்டிற்கான நேரடி வரிகளின் மொத்த பட்ஜெட் மதிப்பீட்டில் இந்த வசூல் 52.46% ஆகும்.
மொத்த வருவாய் வசூலில் பெருநிறுவன வருமான வரி  மற்றும் தனிநபர் வருமான வரியின்  வளர்ச்சியைப் பொறுத்தவரையில் சி.ஐ.டி 16.73%, பி.ஐ.டி 32.30% வளர்ச்சி அடைந்துள்ளன. ஏப்ரல் 1 முதல் அக்டோபர் 8, 2022 வரை ரூ. 1.53 லட்சம் கோடி திருப்பி செலுத்தப்பட்டுள்ளது. இது, இதற்கு முந்தைய வருடத்தின் இதே காலகட்டத்தில் அளிக்கப்பட்ட தொகையை விட 81.0% அதிகம்.
சிறப்பு சேவைகள் மற்றும் கட்டுரைகள்
தேசிய அளவிலான ஓய்வூதிய குறை தீர்வு மன்றம்
புது தில்லியில் உள்ள தகவல் தொடர்பு கணக்கு பொது கட்டுப்பாட்டாளர் அலுவலகத்தின் அறிவுறுத்தல்களின்படி, தமிழகத்தைச் சேர்ந்த DoT மற்றும் BSNL ஓய்வூதியர்களின் குறைகளைத் தீர்ப்பதற்கான தேசிய அளவிலான ஓய்வூதிய குறை தீர்வு மன்றம், 17.05.2023 அன்று காலை 1030 மணி முதல் பிற்பகல் 1300 மணி வரை, நிகழ்நிலை பயன்முறை மூலம், சென்னை - 600 008, எத்திராஜ் சாலை, டிஎன்டி வளாகத்தின் 3வது மாடியில் உள்ள மாநாட்டு அரங்கில் நடைபெற்றது.
இந்த மெய்நிகர் கூட்டத்தை புது தில்லியில் உள்ள தகவல் தொடர்பு கணக்கு பொது கட்டுப்பாட்டாளர் அவர்கள் தொடக்கி வைத்தார். தகவல் தொடர்பு கணக்கு பொது கட்டுப்பாட்டாளர், தனது தொடக்க உரையில், ஓய்வூதியம் பெறுவோர் எதிர்கொள்ளும் சிரமங்களைக் குறைக்க அவர்களின் குறைகளை முன்னுரிமை அடிப்படையில் தீர்க்க வேண்டியதன் அவசியத்தை வெளிப்படுத்தினார். தொடக்க உரைக்குப் பிறகு, காலை 11.00 மணிக்கு வட்ட அளவிலான குறை தீர்வு மன்றம் தொடங்கியது.
தமிழ்நாடு வட்டம், தகவல் தொடர்பு கணக்கு முதன்மைக் கட்டுப்பாட்டாளர் அலுவலக ஓய்வூதிய குறை தீர்வு மன்றத்தை தகவல் தொடர்பு கணக்கு கட்டுப்பாட்டாளர், திரு சித்தரஞ்சன் பிரதான், அவர்கள் தலைமை தாங்கி நடத்தினார். இந்த மன்றத்தில் தகவல் தொடர்பு கணக்கு இணைக் கட்டுப்பாட்டாளர் , திருமதி K. கௌதமி பாலஸ்ரீ, தகவல் தொடர்பு கணக்கு இணைக் கட்டுப்பாட்டாளர் , திருமதி T. ரூபிகா, தகவல் தொடர்பு கணக்கு துணைக் கட்டுப்பாட்டாளர் , திரு சஞ்சித் குமார், தகவல் தொடர்பு கணக்கு துணைக் கட்டுப்பாட்டாளர் , திரு ஏ.ஜி.மணி மற்றும் பிற அதிகாரிகள் கலந்து கொண்டனர்.
இந்த மன்றத்தில், ஓய்வூதியர் சங்கங்களின் பிரதிநிதிகள், தனிப்பட்ட ஓய்வூதியதாரர்கள், BSNL பிரிவுகள், ஓய்வூதியம் வழங்கும் வங்கி CPPC களின் பிரதிநிதிகள் மற்றும் தமிழ்நாடு வட்டத்தின் பொது மேலாளர் அலுவலகம்  அதிகாரிகள் உட்பட, மொத்தம் 56 பேர் பங்கேற்றனர்.
திரு ஏ.ஜி.மணி, தகவல் தொடர்பு கணக்கு துணைக் கட்டுப்பாட்டாளர் , தனிப்பட்ட ஓய்வூதியதாரர்களின் குறைகளை ஒவ்வொன்றாக, ஓய்வூதியதாரர்கள் திருப்திப்படுத்தும் வகையில் தீர்வு காண எடுக்கப்பட்ட நடவடிக்கைகளை தெரிவித்தார்.
ஓய்வூதிய குறை தீர்வு மன்றத்தில் மொத்தம் 91 எண்ணிக்கையிலான புகார்கள் எடுத்துக்கொள்ளப்பட்டன. அனைத்து 91 குறைகளும் தீர்க்கப்பட்டுள்ளன, அதாவது பெறப்பட்ட குறைகளில் 100% தீர்வு காணப்பட்டது.
மனித வள மேம்பாட்டு அமைச்சகம்
பிரிக்ஸ் நாடுகளின் கல்வி அமைச்சர்கள் கூட்டம் நாளை நடக்கிறது: மத்திய அமைச்சர் திரு சஞ்சய் தோத்ரே தலைமை தாங்குகிறார்
நாளை நடைபெறும், 8 வது பிரிக்ஸ் கல்வி அமைச்சர்கள் கூட்டத்துக்கு, மத்திய கல்வித்துறை இணையமைச்சர் திரு சஞ்சய் தோத்ரே, காணொலி வாயிலாக தலைமை தாங்குகிறார். இந்தியா நடத்தும் 13வது பிரிக்ஸ் உச்சிமாநாட்டின், ஒரு பகுதியாக இந்த கூட்டம் நடக்கிறது. இதில் பிரிக்ஸ் அமைப்பில் உறுப்பினராக உள்ள 5 நாடுகளின் கல்வி அமைச்சர்கள் மூத்த அதிகாரிகளுடன் கலந்து கொள்கின்றனர்.
இதற்கு முன்பாக, பிரிக்ஸ் நாடுகளின் பல்கலைக்கழக நெட்வொர்க்கின் சர்வதேச நிர்வாக வாரிய கூட்டம் கடந்த ஜூன் 29ம் தேதி நடந்தது. இதில், இத்திட்டத்தின் கீழ் உறுப்பு நாடுகளிடையே ஏற்பட்டுள்ள முன்னேற்றம், அதை மேலும் அதிகரிப்பது குறித்து ஆலோசிக்கப்பட்டது. இதில் இந்தியா சார்பில் கல்வித்துறை செயலாளர் திரு அமித் காரே, யுஜிசி தலைவர் டி.பி.சிங், ஐஐடி இயக்குனர் பேராசிரியர் சுபாசிஸ் சவுத்திரி ஆகியோர் பங்கேற்றனர்.
உறுப்புநாடுகள் இடையே கல்வி மற்றும் ஆராய்ச்சியில் உள்ள கூட்டுறவை அதிகரிக்க இந்த கூட்டத்தில் வலியுறுத்தப்பட்டது.
பிரிக்ஸ் நாடுகளின் கல்வி அமைச்சர்கள் கூட்டம் நாளை நடைபெறுவதை முன்னிட்டு, பிரிக்ஸ் நாடுகளின் கல்வித்துறை மூத்த அதிகாரிகள் கூட்டம் கடந்த 2ம் தேதி நடந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732837
பாதுகாப்பு அமைச்சகம்
2021-22 நிதியாண்டில் ஜிஇஎம் மூலம் பாதுகாப்பு அமைச்சகத்தின் கொள்முதல் இதுவரை இல்லாத உயரளவாக ரூ.15,000 கோடியை எட்டியுள்ளது
2021-22 நிதியாண்டில் பாதுகாப்பு அமைச்சகத்தின் கொள்முதல் ஆர்டர்கள் அரசின் இணைய-சந்தை மூலம் இதுவரை இல்லாத அளவிலான ரூ.15,047.98 கோடியை எட்டியது. இது கடந்த நிதியாண்டைக் காட்டிலும் 250 சதவீதம் அதிகமாகும். டிஜிட்டல் மயத்தின் மூலம் பழைய ஒப்பந்தப்புள்ளி முறைகளை சீரமைக்கவும், அரசு கொள்முதல்களில் அதிக நன்னடத்தை மற்றும் வெளிப்படைத்தன்மையைக் கொண்டுவரவும் ஆகஸ்ட் 2016-ஆம் ஆண்டு இந்த ஜிஇஎம் தொடங்கப்பட்டது. ஜிஇஎம் தொடங்கப்பட்ட குறுகிய காலத்திலேயே, பாதுகாப்பு அமைச்சகம் டிஜிட்டல் முறையைத் தழுவி இந்தப் பாதையில் முழுமையான உறுதிப்பாட்டுடன் செயல்படுகிறது. களத்தில் பல சவால்கள் இருந்தும் இந்த முடிவுகள் பிரமிக்க வைக்கின்றன.
டிஜிட்டல் இந்தியாவுடன் ஒத்துப்போகும் வகையில் டிஜிட்டல் மயமாக்கல் மற்றும் வெளிப்படைத் தன்மையை ஊக்குவிக்கும் அரசின் பார்வைக்கு குறிப்பிடத்தக்க பங்களிப்பை வழங்க பாதுகாப்பு அமைச்சகம் உறுதிபூண்டுள்ளது.
விவசாயத்துறை அமைச்சகம்
பருப்பு வகைகள், எண்ணெய் வித்துக்கள் சாகுபடியை மேம்படுத்த மேலும் 6 மாநிலங்கள் தெரிவு செய்யப்பட்டுள்ளன: திரு. நரேந்திர சிங் தோமர்
உள்நாட்டிலேயே சமையல் எண்ணெய் போதிய அளவு கிடைப்பதற்காக எண்ணெய் வித்துக்கள் உற்பத்தியை அதிகரிக்க தேசிய உணவுப் பாதுகாப்பு இயக்கத்தின் கீழ் எண்ணெய் வித்துக்கள் மற்றும் எண்ணெய்ப் பனை திட்டத்தை மத்திய அரசு அமல்படுத்தி வருகிறது.
இந்தத் திட்டம் 29 மாநிலங்களில் அமல்படுத்தப்படும் நிலையில் 2019 – 20-லிருந்து தமிழ்நாடு, மத்தியப்பிரதேசம், மகாராஷ்டிரா, குஜராத், கர்நாடகா, ஆந்திரப்பிரதேசம் ஆகிய 6 மாநிலங்களில் பருப்பு வகைகள் மற்றும் எண்ணெய் வித்துக்கள் உற்பத்திக்கான நிலப்பரப்பை கூடுதலாக்க முடிவு செய்யப்பட்டுள்ளது.
2008-2009-ல் 27.72 மில்லியன் டன்னாக இருந்த எண்ணெய் வித்துக்கள் உற்பத்தி 2018-19-ல் 32.26 மில்லியன் டன்னாக அதிகரித்துள்ளது. இதே போல் இந்தக் காலகட்டத்தில் 1 ஹெக்டேருக்கான உற்பத்தித் திறனும் 1006 கிலோ கிராமிலிருந்து 1265 கிலோ கிராமாக அதிகரித்துள்ளது.
2008-2009-ல் 6.34 டன்னாக இருந்த சமையல் எண்ணெய் உற்பத்தி 2018-19-ல் 10.44 மில்லியன் டன்னாக அதிகரித்துள்ளது.
மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் மக்களவையில் கேள்வி நேரத்தின் போது இதனைத் தெரிவித்தார்.
ரெயில்வே அமைச்சகம்
ஷ்ராமிக் சிறப்பு ரயில்களில் பயணித்த புலம் பெயர் தொழிலாளிகள் 50 லட்சம் பேருக்கு இந்திய ரயில்வே 85 லட்சத்துக்கும் மேற்பட்ட இலவச உணவு, சுமார் 1.25 கோடி தண்ணீர் பாட்டில்களை விநியோகித்துள்ளது
2020 மே 1-ம்தேதி முதல் ஷ்ராமிக் சிறப்பு ரயில்கள் மூலம் பயணித்த புலம் பெயர்ந்த தொழிலாளர்களுக்கு 85 லட்சத்துக்கும் மேற்பட்ட இலவச உணவு மற்றும் சுமார் 1.25 கோடி இலவச குடிதண்ணீர் பாட்டில்களை இந்திய ரயில்வே விநியோகித்துள்ளது. இந்திய ரயில்வேயின் பொதுத்துறை நிறுவனமான ஐஆர்சிடிசியால் தயாரிக்கப்பட்டு, மண்டல ரயில்வேக்களால் விநியோகிக்கப்பட்ட உணவும் இதில் அடங்கும். அனைத்து ஷ்ராமிக் சிறப்பு ரயில்களிலும் பயணம் செய்யும் புலம்பெயர்ந்த தொழிலாளர்களுக்கு உணவும் , தண்ணீர் பாட்டில்களும் வழங்கப்பட்டு வருகின்றன. பூரி, காய்கறி ஊறுகாய், ரொட்டி, காய்கறி ஊறுகாய், வாழைப்பழம், பிஸ்கட், கேக், இனிப்பு, உப்பு பிஸ்கட், இனிப்பு ,உப்பு கேக், வெஜிடபுள் புலாவ், பாவ் பாஜி, எலுமிச்சை சாதம், ஊறுகாய், உப்புமா, அவல், ஊறுகாய் உள்ளிட்ட உணவு வகைகளையும், ரயில் நீர் குடிநீர் பாட்டில்களையும் ஐஆர்சிடிசி வழங்குகிறது.
பல்வேறு இடங்களில் சிக்கியிருந்த புலம் பெயர்ந்த தொழழிலாளர்கள், புனித யாத்ரீகர்கள், சுற்றுலாப் பயணிகள், மாணவர்கள் மற்றும் இதர பிரிவினரை சிறப்பு ரயில்கள் மூலம் அழைத்து வரவேண்டும் என்ற மத்திய உள்துறை அமைச்சகத்தின் உத்தரவையடுத்து, இந்திய ரயில்வே 2020 மே 1-ம் தேதி முதல் ஷ்ராமிக் சிறப்பு ரயில்களை இயக்கி வருகிறது. 2020 மே 28-ம் தேதி வரை, நாடு முழுவதும் பல்வேறு மாநிலங்களிலிருந்து 3736 ஷ்ராமிக் சிறப்பு ரயில்கள் இயக்கப்பட்டுள்ளன. மேலும் 67 ரயில்கள் இயக்கப்படவுள்ளன. 27.05.2020 அன்று, 172 ஷ்ராமிக் சிறப்பு ரயில்கள் இயக்கப்பட்டன. இதுவரை, 27 நாட்களில், சுமார் 50 லட்சம் புலம் பெயர்ந்த தொழிலாளர்கள் இந்த சிறப்பு ரயில்கள் மூலம் பயணம் செய்து சொந்த ஊர் திரும்பியுள்ளனர். இன்று இயக்கப்படும் ரயில்களில் பயணிகளின் நெருக்கடி காணப்படவில்லை என்பது குறிப்பிடத்தக்கது.
பல்வேறு மாநிலங்களிலிருந்து இந்த 3736 ரயில்கள் புறப்பட்டன. மிக அதிகமான ரயில்கள் புறப்பட்ட 5 மாநிலங்கள் , குஜராத் , மகாராஷ்ட்ரா , பஞ்சாப், உத்தரப் பிரதேசம் , பிகார்  ஆகும்.
இந்த ஷ்ராமிக் சிறப்பு ரயில்கள் நாடு முழுவதும் பல்வேறு மாநிலங்களுக்கு பயணிகளை ஏற்றிச் சென்றுள்ளன. மிக அதிக ரயில்கள் சென்ற 5 மாநிலங்கள், உத்தரப் பிரதேசம், பிகார் , ஜார்க்கண்ட் , மத்தியப் பிரதேசம் , ஒடிசா  ஆகும்.
ஷ்ராமிக் சிறப்பு ரயில்களுடன், புதுதில்லியை இணைக்கும் மேலும் 15 இணை சிறப்பு ரயில்களையும் ரயில்வே இயக்கி வருகிறது. ஜூன் 1-ம் தேதி முதல், நேர அட்டவணையுடன் கூடிய மேலும் 200 ரயில்களையும் இயக்கத் திட்டமிடப்பட்டுள்ளது.
-----
(Visitor Counter : 204
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 212.17 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 212.17 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.02 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 65,732 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.15 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.66 சதவீதமாக உள்ளது. கடந்த 24 மணி நேரத்தில் 22,031 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,25,024.
இந்தியாவில் கடந்த 24 மணி நேரத்தில் 5,439 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,20,418 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.55 கோடி  வாராந்திரத் தொற்று 2.64 சதவீதமாக உள்ளது. தினசரித் தொற்று விகிதம் 1.70 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855376
பாதுகாப்பு அமைச்சகம்
வீரதீர விருது பெற்ற திருமகன்களுக்கு புதிய முறையில் மரியாதை அளிக்க ஓர் வாய்ப்பு
வீர தீர விருதுகளை வென்றவர்களின் அழியாத துணிச்சலும் தியாகமும் நாட்டின் நினைவலையில் குறிப்பிடத்தக்க இடம் வகிக்கின்றன. வீரதீர விருதுகளுக்கான இணையதளம் , நாட்டின் வீர தீர விருது வென்றவர்களை நினைவு கூர்ந்து, மரியாதை செலுத்துவதற்கான முன்னணி இணையதளமாக விளங்குகிறது.
நாட்டின் வீரத்திருமகன் களுக்கு புதுமையான முறையில் மரியாதை செலுத்துவதற்கான போட்டிக்கு வீரதீர விருதுகள் இணையதளம் ஏற்பாடு செய்துள்ளது.
வீரதீர விருது பெற்றவர்களுக்குத் தகுந்த முறையில் மரியாதை செலுத்துவதே இந்தப் போட்டியின் முக்கிய நோக்கமாகும். ஏப்ரல் 15 முதல் மே 15 வரை இந்தப் போட்டி நடைபெறும்.
படைப்பாற்றல், அசல் தன்மை, எளிமை, வீர தீர விருதுகள் தளத்தின் நோக்கம் மற்றும் தொலைநோக்கு பார்வை எவ்வாறு எடுத்துரைக்கப்படுகின்றன ஆகியவற்றின் அடிப்படையில் விண்ணப்பங்கள் தேர்வு செய்யப்படும். வெற்றி பெற்றவர்களின் விவரங்கள், வீரதீர விருதுகளுக்கான இணையதளத்திலும் அதன் சமூக ஊடகங்களிலும் வெளியிடப்படும்.
வெற்றி பெறுபவர்கள், 2022-ஆம் ஆண்டு புதுதில்லியில் நடைபெறும் குடியரசு தின அணிவகுப்பை பார்வையிடும் வாய்ப்பை பெறுவார்கள். இந்தப் போட்டியில் கலந்து கொள்ள
https://www.gallantryawards.gov.in/single_challenge/event/46 என்ற இணையதளத்தைத் தொடர்பு கொள்ளவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712507
குறு சிறு மற்றும் நடுத்தர தொழில் துறை அமைச்சகம்
தீவிரவாதிகளால் எரிக்கப்பட்ட அசாமின் பழமையான காதி நிறுவனத்தை புதுப்பிப்பு – கதர் கிராமத் தொழில்கள் ஆணையம்
அசாம் மாநிலத்தில் 30 ஆண்டுகளுக்கு முன்பு போடோ தீவிரவாதிகளால் எரிக்கப்பட்ட பழமையான காதி நிறுவனத்தை, கதர் கிராமத் தொழில்கள் ஆணையம் மீண்டும் புதுப்பித்து, செயல்பாட்டுக்குக் கொண்டு வந்துள்ளது.
அசாம் மாநிலத்தின் பக்ஷா மாவட்டத்தில் உள்ள காதி தொழிற் கூடத்தை, போடோ தீவிரவாதிகள் கடந்த 1989ம் ஆண்டு தீ வைத்து எரித்தனர். அதை கதர் கிராமத் தொழில்கள் ஆணையம் பட்டு நெசவு மையமாக புதுப்பித்துள்ளது. இங்கு 15 பெண் கலைஞர்கள் மற்றும் 5 இதர ஊழியர்களுடன் பட்டு நெசவுப் பணிகள், பிப்ரவரி 2ம் வாரத்தில் மீண்டும் தொடங்கவுள்ளன.
இது குறித்து கதர் கிராமத் தொழில்கள் ஆணையத்தின் தலைவர் திரு வினய் குமார் சக்சேனா கூறுகையில், கதர் தொழிற் கூடம் மீண்டும் புதுப்பிக்கப்பட்டுள்ளது வரலாற்று முக்கியத்துவம் வாய்ந்தது. காதி பணிகள் மீண்டும் தொடங்குவது, உள்ளூர் மக்களுக்கு வேலை வாய்ப்பு அளிக்கும்’’ என்றார்.
இந்த கதர் தொழிற்கூடம், கவுகாத்தியிலிருந்து 90 கி.மீ தொலைவில் உள்ளது. கதர் கிராம தொழில்கள் ஆணையத்தின் நிதியதவி மூலம் இந்த தொழிற் கூடம் புதுப்பிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692913
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு முகவர்கள் தேர்வுக்கு ஆகஸ்ட் 18 அன்று சென்னை மத்திய கோட்ட அலுவலகத்தில் நேர்காணல்
முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 17.08.2022 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் அயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன், அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அனுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் அல்லது கிசான் விகாஸ் பத்திரத்தை பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக மட்டுமே நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை/கமிஷன் மட்டுமே வழங்கப்படும்.
சென்னை மத்திய கோட்ட முதுநிலை அஞ்சல் கோட்ட கண்காணிப்பாளர், திவ்யா சந்திரன் வெளியிட்ட செய்திக் குறிப்பில் இத்தகவலை தெரிவித்துள்ளார்.
…………….
(Visitor Counter : 88
பாதுகாப்பு அமைச்சகம்
கொவிட்-19 பாதிப்பு உறுதி செய்யப்பட்ட பாதுகாப்புத்துறை அமைச்சர் திரு ராஜ்நாத் சிங் குணமடைந்து வருகிறார்
தில்லி கண்டோன்மெண்ட் ராணுவ மருத்துவமனையைச் சேர்ந்த மருத்துவர்கள் குழு, பாதுகாப்புத்துறை அமைச்சர் ராஜ்நாத் சிங்கை, புதுதில்லியில் இன்று  பரிசோதித்தினர். லேசான அறிகுறிகளுடன் கொவிட்-19 பாதிப்பு உறுதி செய்யப்பட்ட பிறகு, பாதுகாப்புத்துறை அமைச்சர் தற்போது வீட்டுத் தனிமையில் இருந்து வருகிறார். மருத்துவக் குழுவின் பரிசோதனையின்படி, திரு ராஜ்நாத் சிங், பாதிப்பிலிருந்து குணமடைந்து வருகிறார்.
கொவிட் பாதிப்பு உறுதி செய்யப்பட்டதால் தாம் வீட்டுத் தனிமையில் இருந்து வருவதாக திரு ராஜ்நாத் சிங், ஜனவரி 10, 2022 அன்று தமது ட்விட்டர் பதிவில் தெரிவித்திருந்தது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789154
தொழிலாளர் மற்றும் வேலைவாய்ப்பு அமைச்சகம்
வேளாண் மற்றும் கிராமப்புற தொழிலாளர்களுக்கான அகில இந்திய நுகர்வோர் விலை குறியீட்டு எண் – ஜூன் 2020
வேளாண் தொழிலாளர்களுக்கான அகில இந்திய நுகர்வோர் விலை குறியீட்டு எண் , 2020 ஜூன் மாதத்தில் ஒரு புள்ளி குறைந்து, 1018 ஆக இருந்தது. கிராமப்புறத் தொழிலாளர்களுக்கான குறியீட்டு எண்ணும் ஒரு புள்ளி குறைந்து, ஜூன் மாதத்தில் 1024 ஆக இருந்தது. அரிசி, பருப்பு வகைகள், நல்லெண்ணெய், ஆட்டிறைச்சி, காய்கறிகள் மற்றும் பழங்கள் ஆகியவற்றின் விலை குறைந்ததால் குறியீட்டு எண்ணும் குறைந்துள்ளது.
இந்த நுகர்வோர் விலை குறியீட்டு எண்ணில் உள்ள ஏற்ற இறக்கங்கள், மாநிலத்திற்கு மாநிலம் மாறுபடுகின்றன. வேளாண் தொழிலாளர்களைப் பொறுத்தவரை, 9 மாநிலங்களில் இது 1 முதல் 7 புள்ளிகள் வரை கூடியிருந்தது மற்றும் 9 மாநிலங்களில் 1 முதல் 19 புள்ளிகள் வரை குறைந்திருந்தது. தமிழ்நாட்டில் இந்த குறியீட்டு எண் 1214 புள்ளிகள் பெற்று முதலிடத்தில் இருந்தது.
கிராமப்புற தொழிலாளர்களைப் பொறுத்தவரை, இந்த குறியீட்டு எண் 9 மாநிலங்களில் 1 - 8 புள்ளிகள் வரை அதிகரித்தும், 10 மாநிலங்களில்
2 - 20 புள்ளிகள் வரை குறைந்தும் இருந்தது. தமிழ்நாட்டில் இந்த குறியீட்டு எண் 1199 புள்ளிகளுடன் முதலிடத்தில் இருந்தது.
மனித வள மேம்பாட்டு அமைச்சகம்
‘காசி தமிழ் சங்கத்தில்' தமிழகத்தின் 8-வது பிரதிநிதி குழுவினர் அனுமன் படித்துறையில் புனித நீராடினர்
“காசி தமிழ் சங்கமத்தில்” தமிழகத்தைச் சேர்ந்த தொழில்முனைவோர் அடங்கிய 8-வது பிரதிநிதி குழு, கங்கை ஆற்றின் அனுமன் படித்துறையில் புனித நீராடியது. முன்பு ‘ராமேஸ்வரம் படித்துறை' என்று அழைக்கப்பட்ட ‘அனுமன் படித்துறை’, அதிக மக்கள் வருகை புரியும் படித்துறைகளில் ஒன்றாக விளங்குகிறது. இந்த படித்துறையைச் சுற்றி கேரள மடம், காஞ்சி சங்கர மடம், சிங்கேரி மடம் போன்ற ஏராளமான தென்னிந்திய மடங்கள் அமைந்துள்ளன.
அனுமன் படித்துறையில் அமைந்துள்ள பழங்கால ஆலயத்தில் பிரதிநிதி குழுவினர் பிரார்த்தனை செய்ததோடு, அருகில் உள்ள சுப்பிரமணிய பாரதியாரின் இல்லத்தையும் சென்று பார்த்தனர்.
“காசி தமிழ் சங்கமத்தை” முன்னிட்டு நடைபெறும் ஹாக்கி மற்றும் கால்பந்து போட்டிகளில் கலந்து கொள்ளும் தமிழ்நாடு வீரர்களின் முதல் குழுவினர் இன்று காலை வாரணாசி வந்தடைந்தனர். டிசம்பர் 8 முதல் 15-ஆம் தேதி வரை பனாரஸ் இந்து பல்கலைக்கழகத்தில் 8 நாள் விளையாட்டு நிகழ்ச்சிக்கு இந்திய விளையாட்டு ஆணையம் ஏற்பாடு செய்துள்ளது.